मशहूर सीनियर बांग्ला एक्ट्रेस सुप्रिया देवी का शुक्रवार को 83 साल की उम्र में निधन हो गया। गणतंत्र दिवस के दिन उन्होंने कोलकाता में आखिरी सांस ली। सुप्रिया देवी फिल्मी जगत में सुप्रिया चौधरी के नाम से जानी जाती थी। करीब 50 सालों तक बंगाली सिनेमा में अपने अभिनय का योगदान देने वाली सुप्रिया देवी को 2014 में पद्मश्री पुरस्‍कार से नवाजा गया था। 2011 में उन्‍हें बंग-विभूषण से भी सम्‍मानित किया गया था।